laion/Wikipedia-Exotic huggingface dataset:
סוויס אינטרנשיונל אייר ליינס

סוויס אינטרנשיונל אייר ליינס או בקיצור: סוויס (באנגלית: Swiss International Air lines) היא חברת הדגל של שווייץ. החברה נמצאת בבעלותה של חברת לופטהנזה הגרמנית, והיא חברת התעופה הגדולה במדינה. בסיסה המרכזי של סוויס הוא בנמל התעופה הבינלאומי ציריך-קלוטן ובסיסה המשני בנמל התעופה הבינלאומי של ז'נבה. סוויס נוסדה לאחר התמוטטות "סוויסאייר" בשנת 2002 בעקבות הליך פירוק, שנגרמה מהתנהלות פיננסית לקויה. האסטרטגיה העסקית של סוויסאייר, שכללה התרחבות העסקים, רכישת מטוסים חדשים וכן רכישת חברת התעופה הבלגית סבנה, התגלתה כגורמת הפסדים; בעקבות פיגועי הטרור של ה-11 בספטמבר, שפגעו בכל חברות התעופה הגדולות, התגלה בציבור מצבה החמור של סוויס והיא נאלצה להכריז על הליך פירוק (סבנה פורקה עוד קודם לכן). חברת קרוסאייר, שהייתה חברת הבת של סוויסאייר לטיסות קצרות, קיבלה את רוב נכסי סוויסאייר ושינתה את שמה ל"סוויס". עם רכישתה של סוויס על ידי לופטהנזה, היא התקבלה כחברה בברית סטאר אלייאנס, ברית חברות-התעופה בה חברה גם לופטהנזה, והצטרפה לתוכנית הנוסע המתמיד שלה - Miles & More. בניסיון להתחרות בפעילותיהן של חברות התעופה הזולות, סוויס מפעילה היום את swiss sun - שירות המאפשר לנוסעים לטוס משווייץ אל יעדי נופש כגון לרנקה בקפריסין, ברצלונה, בורגס, וורנה במחיר מוזל. כמו כן, סוויס מפעילה את swiss europe - שירות שמציע טיסות בתוך אירופה לערי בירה מרכזיות במחירים מוזלים. החברה זכתה ב-2017 בתואר "חברת התעופה הטובה בעולם לטווחים קצרים" ע"פ מדד הסקרים של The Telegraph. מעבר להיותה חברה בברית חברות התעופה סטאר אלייאנס וחלק מקבוצת לופטהנזה, לחברה הסכמי שותפות קוד עם חברות תעופה זרות שאינן חברות בברית סטאר אליאנס לקווים בטיסות המשך בעולם. אייר פראנס אדריה איירווייז אג'יאן איירליינס אייר קנדה אייר צ'יינה אייר אינדיה אייר מלטה אול ניפון איירווייז אוסטריאן איירליינס בראסלס איירליינס קת'אי פסיפיק קרואטיה איירליינס אדלווייס אייר איג'יפטאייר אל על יורווינגס הלווטיק איירווייז LATAM ברזיל לוט פוליש איירליינס לופטהנזה סקנדינביאן איירליינס סינגפור איירליינס סאות' אפריקן איירליינס טאפ פורטוגל תאי איירווייז יונייטד איירליינס צי המטוסים של החברה נכון לפברואר 2021: החברה מפעילה 2 טיסות יומיות בקו בין נמל התעופה הבינלאומי ציריך-קלוטן לנמל התעופה בן-גוריון. הטיסות מבוצעות במטוסים מדגמים איירבוס A321 ואיירבוס A321neo. מדיה וקבצים בנושא סוויס בוויקישיתוף אתר האינטרנט הרשמי של סוויס אינטרנשיונל אייר ליינס (בגרמנית, בצרפתית, באנגלית ובאיטלקית) סוויס אינטרנשיונל אייר ליינס, ברשת החברתית פייסבוק סוויס אינטרנשיונל אייר ליינס, ברשת החברתית אקס (טוויטר) סוויס אינטרנשיונל אייר ליינס, ברשת החברתית אינסטגרם סוויס אינטרנשיונל אייר ליינס, ברשת החברתית טיקטוק סוויס אינטרנשיונל אייר ליינס, ברשת החברתית LinkedIn סוויס אינטרנשיונל אייר ליינס, סרטונים בערוץ היוטיוב סוויס אינטרנשיונל אייר ליינס, הבלוג הרשמי מדיה וקבצים בנושא סוויס, באתר Airliners.net סוויס אינטרנשיונל אייר ליינס, באתר אנציקלופדיה בריטניקה (באנגלית) "אילו חברות תעופה הצליחו להיכנס לרשימה של '10 הכי טובות בעולם'?". חרדים10. 2017-12-05. נבדק ב-2017-12-11. פרטי צי המטוסים של סוויס, באתר airfleets.net (באנגלית)
דיאנדרה אייטון

דיאנדרה אייטון (באנגלית: Deandre Ayton; נולד ב-23 ביולי 1998) הוא כדורסלן בהאמי, המשחק בקבוצת פורטלנד טרייל בלייזרס מליגת ה-NBA. גובהו 2.11 מטרים והוא משחק בעמדת הסנטר. אייטון נולד בנסאו שבאיי הבהמה, ובצעירותו עברה משפחתו להתגורר בסן דייגו שבקליפורניה, ארצות הברית. בשנת 2015 עבר ללמוד ב'אקדמיית הילקרסט פרפ' שבפיניקס, אריזונה, לקראת שתי שנותיו האחרונות בתיכון. בעונתו הראשונה בקבוצת הכדורסל של בית ספרו שיתף פעולה עם מרווין באגלי לתקופה של מספר חודשים, ורשם ממוצעים של 29.2 נקודות, 16.7 ריבאונדים ו-3.8 חסימות למשחק. בעונתו האחרונה בתיכון, בה שמר על ממוצעים דומים, נבחר להשתתף במשחקי המקדונלד'ס אול-אמריקן ונייקי הופ סאמיט, המציגים את שחקני התיכונים המצטיינים בארצות הברית. בסיום לימודיו התיכוניים דורג אייטון ראשון ברשימת שחקני התיכונים המבוקשים ביותר במכללות, ובחר ללמוד באוניברסיטת אריזונה. במהלך עונת המכללות דווח כי בשנת 2016 התנהל משא ומתן בין מאמן קבוצת אריזונה, שון מילר, לבין סוכן השחקנים כריסטיאן דוקינס, לגבי תשלום של 100,000 דולר לאייטון על מנת להבטיח את הצטרפותו לאריזונה. אחד מעוזרי המאמן בקבוצה, עמנואל ריצ'רדסון, שוחרר מהקבוצה עקב מעורבותו בפרשת השחיתות, אך הקבוצה הודיעה כי מילר יישאר בתפקיד המאמן לפחות עד סיום העונה, כמו גם אייטון אשר לא נמצא אשם. לאורך עונתו היחידה באוניברסיטת אריזונה הציג אייטון יכולת טובה והעמיד ממוצעים מרשימים של 20.1 נקודות ו-11.6 ריבאונדים למשחק, אך קבוצתו הודחה במפתיע כבר בסיבוב הראשון של טורניר אליפות המכללות, על ידי אוניברסיטת באפלו הצנועה. בסיום העונה נבחר אייטון לחמישיית העונה של ליגת המכללות ולשחקן העונה של מחוז Pac-12. לאחר הדחת קבוצתו הודיע אייטון על כוונתו לוותר על שלוש שנות לימודיו הנותרות באוניברסיטה, ולהעמיד את עצמו לבחירה בדראפט ה-NBA. בדראפט ה-NBA‏ 2018 נבחר אייטון במקום הראשון על ידי פיניקס סאנס. לאורך עונת הרוקי שלו קלע אייטון 16.3 נקודות ואסף 10.3 ריבאונדים בממוצע למשחק, ב-71 המשחקים בהם שותף. בסיום העונה נבחר לחמישיית הרוקיז של העונה. בתחילת עונת 2019/2020 הושעה על ידי ליגת ה-NBA ל-25 משחקים בגין שימוש בחומרים אסורים. מדיה וקבצים בנושא דיאנדרה אייטון בוויקישיתוף דיאנדרה אייטון, ברשת החברתית אקס (טוויטר) דיאנדרה אייטון, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN פרופיל, באתר אוניברסיטת אריזונה Inside DeAndre Ayton's rise from the Bahamas to 2017's No. 1 prospect, באתר ספורטס אילוסטרייטד, 3 באוגוסט 2015 אייטון בוחר ללמוד באוניברסיטת אריזונה, באתר ESPN,‏ 9 בינואר 2018 האם פרשת השחיתות תוביל לתביעה?, באתר ספורטס אילוסטרייטד,‏ 1 במרץ 2018 שון מילר מודיע כי אייטון לא ימשיך באריזונה בשנה הבאה, באתר ספורטס אילוסטרייטד,‏ 3 במרץ 2018 סטטיסטיקות ופרסי המכללות של אייטון, באתר sports-reference.com אייטון מעמיד את עצמו לבחירה בדראפט 2018, באתר Yahoo!,‏ 16 במרץ 2018 דראפט 2018: אייטון נבחר ראשון, בגלי שני, דונצ'יץ' הועבר בטרייד לדאלאס, באתר וואלה, 22 ביוני 2018 דיאנדרה אייטון נכשל בבדיקת סמים והושעה מ-25 משחקים, באתר וואלה, 25 באוקטובר 2019
בגר

האם התכוונתם ל... אלברט בגר – מלחין ג'אז ישראלי, אח של מני הארטמוט בגר – גנרל גרמני, שימש כמפקח הכללי (מקביל לתפקיד הרמטכ"ל) של הבונדסוור מני בגר – זמר ישראלי, אח של אלברט סתיו בגר – מפיק מוזיקה ישראלי, הבן של ענת ואלברט ענת בגר – ציירת ופסלת ישראלית בוגר (פירושונים) ברגר
מגדל וורד

מגדל ווֹרְד (באנגלית: Ward Tower - ווֹרְד טָאוּוֶר) הוא הר נישא ברכס בריטניה שבאנטארקטיקה.  גובהו של ההר 2,760 מטרים מעל פני הים. ההר ממוקם 6 קילומטרים צפונית מזרחית להר אולדריץ'. שמו של ההר ניתן לו על ידי הוועדה המייעצת לשמות אנטארקטיים, והוא נקרא על שם אדוארד מ. וורד ( Edward M. Ward), מפקד טייסת VX-6 של צי ארצות הברית במהלך מבצע הקפאה עמוקה I (בין השנים 1955–1956) ומבצע הקפאה עמוקה II (בין השנים 1956–1957). מגדל וורד באתר הסקר הגאולוגי של ארצות הברית מגדל וורד באתר מרכז המידע האנטארקטי של ממשלת אוסטרליה מידע גאוגרפי והיסטורי מידע גאוגרפי
אליפות ברית המועצות בשחמט

אליפות ברית המועצות בשחמט הייתה תחרות שחמט שנערכת מ-1920 עד ל-1991, אחת לשנה-שנתיים. בין האלופים היו 8 אלופי העולם בשחמט ו-4 סגני אלופי העולם. במספר האליפויות הרב ביותר זכו מיכאל בוטביניק ומיכאל טל, 6 פעמים כל אחד. על פי הרוב האליפות נערכה בשיטת ליגה, רק פעמיים היא נערכה לפי השיטה השווייצרית. נערך ב-2 שלבים. שלב 1 - 2 בתים, שלב שני -3 עולים בכל בית נערך בשיטה השווייצרית - 13 סיבובים 126 משתתפים נערך בשיטה השווייצרית - 11 סיבובים 64 משתתפים
לואיז מארי אדלייד דה בורבון, דוכסית אורליאן

לואיז מארי אדלייד דה בורבון, דוכסית אורליאן (בצרפתית: Louise Marie Adélaïde de Bourbon-Penthièvre; ‏13 במרץ 1753 - 23 ביוני 1821), הייתה אמו של לואי פיליפ, מלך הצרפתים, ואשתו של לואי פיליפ השני, דוכס אורליאן אשר הוצא להורג במהלך המהפכה הצרפתית. לואיז מארי אדלייד נולדה ב-13 במרץ 1753 במלון טולוז, פריז, ללואי ז'אן מארי דה בורבון, דוכס פנתייבר ולמריה תרזה פליסיטס ד'אסטה, בתם של פרנצ'סקו השלישי ד'אסטה, דוכס מודנה ושארלוט אגליי ד'אורליאן. בשנת 1768 מת אחיה לואי אלכסנדר, נסיך למבל, ובעקבות כך הפכה לואיז מארי אדלייד ליורשת של אביה, שהיה אחד האנשים העשירים ביותר בצרפת. ב-6 ביוני 1769 התחתנה לואיז מארי אדלייד עם לואי פיליפ ז'וזף, דוכס אורליאן בקפלה של ארמון ורסאי. לואיז מארי אדלייד הביאה עמה נדוניה של 6 מיליון ליגרים, והכנסה שנתית של 240,000 ליברות (מאוחר יותר היא גדלה ל-400,000 ליברות), כמו גם קרקעות, תארים, מגורים ורהיטים. בחודשים הראשונים לנישואיהם חיו בני הזוג ביחד, אך עד מהרה חזר לואי פיליפ לחיי הליברטיניזם שנהג בהם לפני נישואיו. הוא היה רודף נשים ידוע, כמו כמה מאבותיו, כגון לואי הארבעה עשר ופיליפ השני, דוכס אורליאן, והיו לו כמה ילדים לא חוקיים. במהלך הקיץ של 1772, הדוכס החל את הקשר הסודי שלו עם אחת מבנות הלוויה של אשתו, סטפני פליציט, רוזנת דה ז'אנליס, אחייניתה של מאדאם דה מונטסון, אשתו המורגנטית של אביו של לואי פיליפ. בתחילה הקשר ביניהם היה מלא התלהבות, אולם הקשר התקרר בתוך כמה חודשים, ובאביב 1773 דווח על ניתוק הקשר ביניהם. לאחר שהפרשה הרומנטית ביניהם הסתיימה, מאדאם דה-ז'אנליס נותרה בשירותה של אשתו מארי-אדלייד בפאלה-רויאל, ונותרה ידידה נאמנת לדוכס ולדוכסית. שניהם העריכו את האינטליגנציה שלה, ובשנת 1779 היא הפכה לאומנת הבנות התאומות של בני הזוג. במהלך המהפכה הצרפתית תמך לואי פיליפ ביעקובינים, בעוד לואיז מארי אדלייד התנגדה לדעותיו, ובשל כך נפרדו השניים והיא חזרה להתגורר עם אביה. עם זאת, ירושתה הגדולה של מארי אדלייד נותרה בידיו של לואי פיליפ וכן ההון העצום שקיבל לידיו בעקבות מותה של דה למבל, אשר טוענים שארגן את רציחתה, על מנת לקבל את הונה. באפריל 1793 ערק בנה של לואיז מארי אדלייד - לואי פיליפ, דוכס שארטר יחד עם גנרל שארל פרנסואה דומורייה לצבא האוסטרי, ובעקבות כך נעצר בעלה לואי פיליפ יחד עם שאר בני משפחתו שהיו בצרפת. בשל מצבה הבריאותי לא נכלאה לואיז מארי אדלייד, והיא הוחזקה במעצר בית בטירת אביה שמת חודש קודם לכן. ב-2 בנובמבר 1793 נערך משפטו של לואי פיליפ שבו הוא הואשם בבגידה, ולאחר שנמצא אשם, הוא הוצא להורג ב-6 בנובמבר. בשנת 1796 שוחררו לואיז מארי אדלייד ושני בניה והם התגוררו בפריז, אולם בשנת 1797 היא גורשה לספרד יחד עם גיסתה בתילד ד'אורליאן בשנת 1814 חזרה לואיז מארי אדלייד לצרפת במהלך הרסטורציה, וב-23 ביוני 1821 היא מתה בטירתה באיברי-סיר-סן כתוצאה מסרטן השד. בשנת 1830 הודח שארל העשירי, מלך צרפת במהלך מהפכת יולי, ובנה לואי פיליפ הוכתר כלואי פיליפ, מלך הצרפתים. ב-6 ביוני 1769 התחתנה לואיז מארי אדלייד עם לואי פיליפ השני, דוכס אורליאן, ממנו נולדו לה 6 ילדים: בת מתה (1771). לואי פיליפ, מלך הצרפתים (1773–1850), התחתן עם מריה אמליה מנאפולי וסיציליה. אנטואן פיליפ, דוכס מונפנסייה (1775–1807). אדלייד, נסיכת אורליאן (1777–1847). פרנסואז, נסיכת אורליאן (1777–1782) לואי שארל, רוזן בוז'ולה (1779–1808). מדיה וקבצים בנושא לואיז מארי אדלייד דה בורבון, דוכסית אורליאן בוויקישיתוף לואיז מארי אדלייד דה בורבון, דוכסית אורליאן, באתר "Find a Grave" (באנגלית)
מישל ינקו

מישל ינקו (נולד ב-1 בספטמבר 1970) הוא קצין בצה"ל בדרגת אלוף, המשמש ראש אגף הטכנולוגיה והלוגיסטיקה (אט"ל). בעבר כיהן כקצין חיל הטכנולוגיה והאחזקה הראשי (קטנא"ר), רמ"ח תוא"ם (תכנון, ארגון ומשאבי אנוש), מטל"פ (מפקד טכנולוגיה ואחזקה פיקודי) בפיקוד המרכז וראש מטה אגף כוח אדם (רמ"ט אכ"א). ינקו גדל והתחנך בנתניה, למד בתיכון אורט יד לבוביץ' נתניה. ינקו התגייס לצה"ל ומילא שורת תפקידים, החל מחשמלאי טנקים. בשנים 1997 - 1998 שימש קצין חימוש של חטיבת קרייתי. במהלך מלחמת לבנון השנייה שימש כקצין חימוש עוצבת המפץ. ב-2006 מונה לקצין החימוש בעוצבת געש, ב-2008 מונה לראש ענף הכשרות מפקדים בבית הספר למקצועות חיל הטכנולוגיה והאחזקה בבסיס ההדרכה החילי, ב-2010 מונה לקצין חימוש בפיקוד המרכז, ולאחר מכן היה חניך במכללה לביטחון לאומי (מב"ל). ב-2013 מונה לראש מחלקת התכנון, הארגון ומשאבי האנוש במפקדת קצין החימוש הראשי. ב-27 בפברואר 2017 הועלה לדרגת תת-אלוף, ובמרץ 2017 החל לכהן כמפקד חיל הטכנולוגיה והאחזקה של צה"ל. החל מחודש דצמבר 2017, קצין טכנולוגיה ואחזקה ראשי (קטנא"ר) הוא מפקד מערך האחזקה הצה"לי, ואחראי על מתן המענה האחזקתי המלא בשגרה ובחירום, על מנת להבטיח את זמינות האמל"ח (אמצעי הלחימה). ב-28 במרץ 2019 מונה לראש מטה אגף כוח אדם בצה"ל. בנובמבר 2021 הועלה לדרגת אלוף ונכנס לתפקיד ראש אגף טכנולוגיה ולוגיסטיקה. ינקו בעל תואר ראשון בכלכלה ולוגיסטיקה מאוניברסיטת בר-אילן ותואר שני בצבא וביטחון לאומי, ותואר שני נוסף במדעי החברה. הוא נשוי ואב לשלושה. אחותו, דליה ינקו, התמנתה כראש האגף הביטחוני-חברתי במשרד הביטחון. מישל ינקו עם יוסי ורדי, מרץ 2018 מישל ינקו נואם, מרץ 2018 מנכ"ל זוקו שילובים, יוסי סמירה, משנה למנכ"ל משרד הביטחון, רוני מורנו, אהרון חליוה, ומישל ינקו, מרץ 2018 מימין: רן דהן מפקד המכללה הטכנו-לוגיסטית, רוני מורנו, מנכ"ל רפאל, יואב הר אבן, נציג התאחדות התעשיינים בצפון, אלי גן, אהרון חליוה, מנהל האגף להכשרה מקצועית במשרד העבודה, שולי אייל, מישל ינקו וראש מנהלת "מקצוע לחיים", אסנת לוי מישל ינקו בתרגיל פתע בצפון, דצמבר 2017 מישל ינקו עם זיו אבטליון (מימין) וגיא פאגלין (משמאל), מאי 2019 עם זיו אבטליון (משמאל) ואחרים, מאי 2019 עם זיו אבטליון (משמאל) ואחרים, מאי 2019 מישל ינקו עם יצחק תורג'מן בטקס התייחדות לזכר חללי חיל הטכנולוגיה והאחזקה מדיה וקבצים בנושא מישל ינקו בוויקישיתוף טקס הענקת דרגות לתא"ל מישל ינקו, באתר פייסבוק תא"ל מישל ינקו מונה לקצין טכנולוגיה ואחזקה ראשי של צה"ל, באתר www.netanyanet.co.il מישל ינקו, תתנתקו מהדעות הקדומות ותחוו בעצמכם את החיל הנהדר הזה, באתר פרוגי, 7 באוגוסט 2016 סיפורו של חיל החימוש בליבת העשייה בצה"ל, 1985-2010 (2014) נועם אמיר, ‏צה"ל מתכונן למערכה הבאה: תרגיל לפינוי תחת אש נערך בצאלים, באתר מעריב אונליין, 3 בדצמבר 2014 ברכות למישל ינקו, מנתניה המשמש כקצין בכיר בחיל הטכנולוגיה והאחזקה, שקיבל בשני האחרון דרגת תת-אלוף, באתר השרון, 28 בפברואר 2017 אלוף מישל ינקו נכנס לתפקידו כראש אגף הטכנולוגיה והלוגיסטיקה, באתר צה"ל, 24 בנובמבר 2021 תא"ל מישל ינקו מונה לקצין הטכנולוגיה והאחזקה הראשי של צה"ל, באתר mynet נתניה, 22 במרץ 2017 דליה ינקו מונתה לראשת האגף הביטחוני-חברתי במשרד הביטחון, באתר ערוץ 7, 30 באוקטובר 2022
סוואטי

האם התכוונתם ל... סוואזי (גם: סוואטי) – קבוצה אתנית מבין הבנטו החיה באפריקה הדרומית סוואזית (גם: סוואטית, סוואטי) – שפת בנטו המדוברת בסווזילנד ובדרום אפריקה בפי הסוואזי סוואט (נפה) (אנ') – נפה במחוז ח'ייבר פח'טונח'ווה שבפקיסטן סוֹואֶטי – כתיב עברי ארכאי למילה סובייטי (תואר המתייחס לברית המועצות)
שוסאקו נישיקאווה

שוסאקו נישיקאווה (ביפנית: 西川 周作; נולד ב-18 ביוני 1986) הוא כדורגלן יפני המשחק באוראווה רד דיימונדס בעמדת השוער. נישיקאווה התחיל את הקריירה שלו באויטה טריניטה. ב-2 ביולי 2005 ערך את הופעת הבכורה שלו בקבוצה הבוגרת במשחק הליגה נגד יוקוהמה אף. מרינוס. בעונת 2006 הפך לשוער הראשון של הקבוצה, ושימש בתפקיד כארבע עונות. ב-30 בדצמבר 2009 חתם בסאנפרצ'ה הירושימה. בהירושימה, זכה בשתי אליפויות בעונות 2012, 2013. בינואר 2014 חתם באוראווה רד דיימונדס. בצעירותו נישיקאווה שיחק בנבחרת הנוער של יפן והשתתף עימה בגביע העולם בכדורגל עד גיל 20. ב-8 באוקטובר 2009 ערך את הופעת הבכורה שלו בנבחרת יפן במשחק נגד הונג קונג במסגרת מוקדמות גביע אסיה 2011. סאנפרצ'ה הירושימה ליגת העל היפנית: 2012, 2013 הסופר קאפ היפני: 2013 אוראווה רד דיימונדס גביע הליגה היפנית: 2016, 2018 מדיה וקבצים בנושא שוסאקו נישיקאווה בוויקישיתוף אתר האינטרנט הרשמי של שוסאקו נישיקאווה שוסאקו נישיקאווה, ברשת החברתית אקס (טוויטר) שוסאקו נישיקאווה, ברשת החברתית אינסטגרם שוסאקו נישיקאווה, באתר Transfermarkt שוסאקו נישיקאווה, באתר Soccerway שוסאקו נישיקאווה, באתר WorldFootball.net שוסאקו נישיקאווה, באתר National Football Teams שוסאקו נישיקאווה, באתר FootballDatabase.eu שוסאקו נישיקאווה, באתר ESPN
מרגי

האם התכוונתם ל... יהונתן מרגי – זמר-יוצר, רקדן, דוגמן ושחקן טלוויזיה ישראלי יעקב מרגי – יושב ראש וועדת הכלכלה וחבר כנסת מטעם מפלגת ש"ס, שר לשעבר בממשלת ישראל מאיר בן מרגי – כדורגלן עבר ישראלי פדי מרגי – אמן חזותי ומעצב ישראלי נמרון מרגיי
קלאב הוטל

רשת מלונות קלאב הוטל היא רשת מלונות הסוויטות הגדולה[דרוש מקור] בישראל. הרשת כוללת שני בתי מלון באילת ואחד בטבריה. הרשת הוקמה בשנות ה-80 בידי משה בובליל וניסן חקשורי. בנוסף לבתי מלון בישראל הייתה הרשת שותפה בבתי קזינו ביוון ובסרביה. בשנת 2011 רכש בובליל את חלקו של חקשורי בבתי המלון בישראל. הרשת הוקמה במודל יחידת נופש בשיטת TimeShare: מכירה של יחידות נופש בחוזה ל-50 שנה ואף ל-98 שנה, כך שרוכש יחידת הנופש זכאי להשתמש בה שבוע בשנה תמורת דמי אחזקה שנתיים, שגובהם נקבע בשיטת קוסט פלוס. בהתאם לכך, כל סוויטה במלון עשויה להימכר כ-50 יחידות נופש. מחיר יחידת נופש נע בין 4000 דולר ל-2000 דולר. יחידות שלא נמכרו מושכרות כבית מלון רגיל. בדרך זו נמכרו כ-45,000 יחידות נופש. בעקבות תובענה ייצוגית שהגישו רוכשי יחידות נופש הושגה פשרה לפיה הרוכשים יוכלו לבטל את התקשרותם עם הרשת, וכך יפסיקו לשלם דמי אחזקה, אך לא יקבלו החזר של השקעתם ברכישת יחידת הנופש. תוך חצי שנה מהשגת פשרה זו, יותר מ-8,000 בעלי יחידות נופש החזירו אותן לחברה. כעבור שנה נוספת הוחזרו עוד 1,500 יחידות נופש. מלון קלאב הוטל אילת – מלון סוויטות שנבנה ועוצב סביב נושא הים. מלון קלאב אין אילת – מלון כפר הנופש הממוקם סמוך לחוף אלמוג, המצפה התת-ימי, מועדוני צלילה ואטרקציות ספורט ימי נוספות. מלון קלאב הוטל טבריה – מלון הממוקם על צלע הר. כל חדרי המלון משקיפים לנוף הכנרת ורמת הגולן. אתר האינטרנט הרשמי של קלאב הוטל רשת מלונות קלאב הוטל, ברשת החברתית פייסבוק אבי שאולי, ‏משה בובליל רכש מניות חקשורי ברשת קלאב הוטל, באתר גלובס, 2 באוגוסט 2011 גיל קליאן, בתוך חצי שנה: 8,237 יחידות נופש הוחזרו לקלאב הוטל, באתר כלכליסט, 27 במאי 2014 ת"צ 2020/09 יצחק דקל ואחרים נגד קלאב הוטלס אינטרנשיונלס (א.ק.ה) בע"מ ואחרים, ניתן ב-16 בנובמבר 2016 גיל קליאן, רק 22% מבעלי יחידות הנופש של קלאב הוטל - ביטלו עסקה, באתר כלכליסט, 2 במרץ 2015 עזרא ארבלי, 'קלאב הוטל' יהפוך ממלון דירות למלון נופש, באתר mynet (כפי שנשמר בארכיון האינטרנט), 24 במרץ 2015 ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
קוסוקה נקמורה

קוסוקה נקמורה (ביפנית: 中村 航輔; נולד ב-27 בפברואר 1995) הוא כדורגלן יפני המשחק בפורטימוננסה ובנבחרת יפן בעמדת השוער. נקמורה התחיל את הקריירה שלו בקבוצת הנוער של קאשיווה רייסול. בעונת 2014 הושאל לנבחרי ה-J ליג, קבוצה שהוקמה על מנת להשאיל אליה שחקנים צעירים שיצברו דקות משחק. עונה לאחר מכן, הושאל לאוויספה פוקואוקה מהליגה היפנית השנייה בה היה שותף פעיל בעליה לליגת העל היפנית. בעונת 2016 חזר לקאשיווה רייסול. ב-27 בפברואר 2016 ערך את הופעת הבכורה שלו בקבוצה בהפסד 2-1 לאוראווה רד דיימונדס. את העונה סיים עם 28 הופעות בליגה. עונה לאחר מכן, שיחק בכל משחקי הקבוצה ונבחר לשוער העונה. ב-12 בינואר 2021, נקמורה חתם בפורטימוננסה מליגת העל הפורטוגזית. ב-9 בדצמבר 2017 ערך את הופעת הבכורה שלו בנבחרת יפן בניצחון 0-1 נגד קוריאה הצפונית. מדיה וקבצים בנושא קוסוקה נקמורה בוויקישיתוף קוסוקה נקמורה, ברשת החברתית אינסטגרם קוסוקה נקמורה, באתר Transfermarkt קוסוקה נקמורה, באתר Soccerway קוסוקה נקמורה, באתר BDFutbol קוסוקה נקמורה, באתר WorldFootball.net קוסוקה נקמורה, באתר National Football Teams קוסוקה נקמורה, באתר FootballDatabase.eu קוסוקה נקמורה, באתר ESPN
ליוואי גארסיה

ליוואי סמואל גארסיה (באנגלית: Levi Samuel García; נולד ב-20 בנובמבר 1997) הוא כדורגלן טרינידדי המשחק בעמדת הקיצוני בא.א.ק. אתונה ובנבחרת טרינידד וטובגו. גארסיה התחיל לשחק כדורגל במחלקת הנוער של T&TEC, ולקראת סיום עונת 2012/2013 ערך את הופעת הבכורה שלו בקבוצה הבוגרת לאחר שהמועדון נקלע לקשיים כלכליים ומאמן הקבוצה החליט לתת הזדמנות לשחקני הנוער. במרץ 2014, חתם לשנתיים בסנטרל. בספטמבר 2014 זומן על ידי סוכן הכדורגלנים ההולנדי, המפרי ניימן, למבחנים בהולנד. ב-20 בפברואר 2015 גארסיה חתם בא.ז. אלקמאר לשלוש שנים עם אופציה לשנתיים, אך הצטרף לקבוצה רק בסיום העונה כיוון שחוקי אופ"א לא אפשרו את המהלך מאחר שלא מלאו לו 18 שנים. ב-24 בינואר 2016 גארסיה ערך את הופעת הבכורה שלו בקבוצה ניצחון 4–1 נגד פיינורד, ובגיל 18 ו-65 ימים הפך לכדורגלן הטרינידדי הצעיר בהיסטוריה שרושם דקות משחק במסגרת אירופית. שבוע לאחר מכן, הוא הבקיע את שער הבכורה שלו בקבוצה בניצחון 3–0 נגד ניימכן. את העונה גארסיה סיים עם שמונה הופעות בליגה ושער אחד ובנוסף זכה עם הקבוצה באליפות. בעונת 2016/2017 התחיל לשחק במקביל גם בצעירי אלקמאר. ב-18 בינואר 2018 הושאל לאקסלסיור רוטרדם. במאי 2018 סיכם בעירוני קריית שמונה לשלוש שנים. ב-30 במאי 2019 חתם גארסיה לשלוש שנים בבית"ר ירושלים. ב-14 בספטמבר 2020, גארסיה חתם בא.א.ק. אתונה מליגת העל היוונית. בצעירותו, גארסיה שיחק בכל הנבחרות הצעירות של טרינידד וטובגו, ושיחק עם נבחרת הנוער בגביע העולם בכדורגל עד גיל 20 בשנת 2015. ב-25 במרץ 2016 גארסיה ערך את הופעת הבכורה שלו בנבחרת הבוגרת בניצחון 3–2 נגד סנט וינסנט והגרנדינים במסגרת מוקדמות מונדיאל 2018. במשחק זה גם כבש את שני שערי הבכורה שלו בנבחרת, ובגיל 18 שנים ו-127 ימים הפך לשחקן הצעיר בתולדות הנבחרת שמבקיע במשחקי מוקדמות המונדיאל. בית"ר ירושלים גביע הטוטו: 2019/2020 אא״ק אתונה ליגת העל היוונית: 2022/23 הגביע היווני: 2022/23 הישגים אישיים הכדורגלן הטרינידדי הצעיר שמשחק בליגה אירופית: 18 שנים ו-65 ימים הכדורגלן הטרינידדי הצעיר שכובש בליגה האירופית: 18 שנים ו-71 ימים הכדורגלן הצעיר בתולדות נבחרת טרינידד וטובגו שרושם דקות משחק במוקדמות המונדיאל: 18 שנים ו-127 ימים ליוואי גארסיה, ברשת החברתית אינסטגרם ליוואי גארסיה, באתר Transfermarkt ליוואי גארסיה, באתר Soccerway ליוואי גארסיה, באתר WorldFootball.net ליוואי גארסיה, באתר National Football Teams ליוואי גארסיה, באתר FootballDatabase.eu ליוואי גארסיה, באתר ESPN אופיר סער‏, בית"ר ירושלים הודיעה על החתמת לוי גרסיה לשלוש שנים, באתר וואלה, 30 במאי 2019 אופיר סער‏, ליוואי גרסיה: "חשבתי הרבה עד שהבנתי שזאת ההחלטה הכי נכונה עבורי", באתר וואלה, 14 בספטמבר 2020
ניקולאה סטאנצ'ו

ניקוֹלַאֶה "ניקוּשוֹר" קלאודִיוּ סְטַאנְצ'וּ (ברומנית: Nicolae "Nicușor" Claudiu Stanciu; נולד ב-7 במאי 1993) הוא כדורגלן רומני שמשחק בקבוצה דאמאק הסעודית ובנבחרת רומניה בעמדת הקשר ההתקפי. סטאנצ'ו החל את הקריירה שלו בקבוצת אונירי אלבה יוליה, שם זכה בליגת המשנה ברומניה בעונת 2008/2009, ומשם עבר לקבוצת ואסלוי מליגת העל הרומנית ב-1 בספטמבר 2011. ב-1 ביולי 2013 חתם בסטיאווה בוקרשט תמורת סכום של כ-700 אלף אירו. באותה העונה לקח חלק במוקדמות ליגת האלופות 2013/14 והופעת הבכורה שלו הייתה במשחק מול וארדאר סקופיה המקדונית במשחק הראשון בסיבוב המוקדמות השני, ואף כבש שער בכורה במסגרת אירופית מול לגיה ורשה הפולנית במשחק הגומלין בין הקבוצות, שער שתרם לעליית הקבוצה לשלב הבתים של ליגת האלופות 2013/14, שם סיימה את התמודדותה במקום הרביעי בבית, עם 3 נקודות. אחרי עזיבתו של השחקן כריסטיאן טנסה בחלון ההעברות של קיץ 2015, קיבל סטאנצ'ו את מספר 10 והאריך את חוזהו במועדון. ב-29 באוגוסט 2016, חתם השחקן על חוזה עם אנדרלכט הבלגית, ששילמה עבורו כ-10 מיליון אירו. שערו הראשון בקבוצה היה ב-3 בנובמבר 2016 בשלב הבתים של הליגה האירופית מול מיינץ 05, במשחק שנגמר 1–6 לטובת אנדרלכט, במשחק כבש צמד והוחלף בדקה ה־67'. ב-9 במרץ 2017 כבש שער ניצחון מול אפואל ניקוסיה במסגרת הליגה האירופית בשלב 16 האחרונות, הקבוצה העפילה לשלב רבע הגמר והוגרלה לשחק מול מנצ'סטר יונייטד שניצחה והדיחה אותה מהתחרות. ב-18 בינואר 2018 חתם בספרטה פראג, הסכום ששילמה עליו מוערך בכ-3.75 מיליון אירו. ב-17 במרץ 2018 כבש צמד בדרבי מול היריבה העירונית סלביה פראג, במשחק שהסתיים בתוצאה 3-3. ב-28 בינואר 2019 חתם באל–אהלי הסעודית שרכשה אותו תמורת 10 מיליון אירו. ב-4 ביולי 2019 חתם בסלביה פראג על חוזה לשלוש שנים. ב-15 במרץ 2022 חתם בקבוצת ווהאן טרי טאונס מליגת העל הסינית. סטאנצ'ו זומן לראשונה לנבחרת רומניה לקראת יורו 2016 למשחק הידידות מול ליטא, בו כבש את שער הבכורה שלו בנבחרת. ב-17 במאי 2016 זומן לסגל של רומניה ביורו 2016. ב-4 בספטמבר 2016 בישל שער לאדריאן פופה במסגרת מוקדמות מונדיאל 2018 מול מונטנגרו, והחמיץ פנדל בדקה ה־90'. סטאנצ'ו הופיע במדי רומניה במוקדמות מונדיאל 2018. נכלל בסגל נבחרת רומניה ליורו 2024. אונירי אלבה יוליה הליגה השנייה ברומניה (1): 2008/09 ליגת העל הרומנית (2): 2013/14, 2014/15 הגביע הרומני (1): 2014/15 קופה ליגה (2): 2014/15, 2015/16 הסופר קאפ הרומני (1): 2013 ליגת העל הבלגית (1): 2016/17 הסופר קאפ הבלגי (1): 2017 הכדורגלן הרומני של השנה: 2016 (מקום 2) שחקן החודש של הליגה הרומנית: נובמבר 2015, מרץ 2016 מדיה וקבצים בנושא ניקולאה סטאנצ'ו בוויקישיתוף ניקולאה סטאנצ'ו, באתר Transfermarkt ניקולאה סטאנצ'ו, באתר Soccerway ניקולאה סטאנצ'ו, באתר BDFutbol ניקולאה סטאנצ'ו, באתר WorldFootball.net ניקולאה סטאנצ'ו, באתר National Football Teams ניקולאה סטאנצ'ו, באתר FootballDatabase.eu Ryan DabbsContributions from Emanuel Rosu last updated, Romania Euro 2024 squad: Edward Iordanescu's full team, fourfourtwo.com, ‏2023-10-03 (באנגלית)
נייפרוויל

נייפרוויל (באנגלית: Naperville) היא עיר באילינוי, ארצות הברית ומהווה פרוור של העיר שיקגו. נכון לשנת 2016, מתגוררים בעיר כ-147,122 תושבים. נייפרוויל היא העיר ה-176 בגודלה בארצות הברית. בשנת 2015 העיר דורגה כאחת המשכילות בארצות הברית (ביחס לערים בעלות 50,000 תושבים ויותר). העיר יושבה לראשונה ביולי 1831. בשנת 1855 הגיעה גם אוכלוסייה אפרו-אמריקאית לראשונה להתיישבות, אשר הוכרזה לראשונה כעיירה בשנת 1857. באותה השנה התגוררו בעיירה כ-2,000 תושבים. ב-26 באפריל 1946 התרחש תאונת רכבות בסמוך לעיר, שבה נהרגו כ-45 בני אדם ונפצעו כ-127. נכון לשנת 2010, נייפרוויל היא העיר ה-11 בעושרה בארצות הברית. העיר נחשבת לבעלת איכות חיים גבוהה ביותר. מבין המעסיקים הגדולים בעיר ניתן למנות את BP, אלקטל-לוסנט ומערכות הבריאות והחינוך המקומיות. לפי מפקד האוכלוסין שהתקיים בשנת 2010, התגוררו בעיר כ-141,122 בני אדם ב-53,408 משקי בית. הרכב הגזעי של העיר הוא 76.5% לבנים, 4.7% אפרו-אמריקאים, 14.9%אסייתים, ו-3.9% מגזעים אחרים או משני גזעים ויותר. סלובקיה ניטרה, סלובקיה מדיה וקבצים בנושא נייפרוויל בוויקישיתוף אתר האינטרנט הרשמי של נייפרוויל (באנגלית) נייפרוויל, באתר אנציקלופדיה בריטניקה (באנגלית)
אסקימו לימון

האם התכוונתם ל... אסקימו לימון – קרטיב בטעם לימון אסקימו לימון – סדרת סרטים הכוללת את: אסקימו לימון (1978) יוצאים קבוע (1979) שפשוף נעים (1981) ספיחס (1982) סבבה (1983) רומן זעיר (1983) הרימו עוגן (1985) אהבה צעירה (1987) בלוז לקיץ (1988) החגיגה נמשכת (2001)